### Resumé

En privat lodsejer har anmodet om at få udarbejdet en lokalplan for et område syd for [adresse] i Nr. Benny Christoffersen. Området er præget af et kuperet terræn, der falder fra vest mod øst og skaber en fin udsigt ud over det omkringliggende landskab. Formålet med lokalplanen er at give mulighed for opførelse af ca. 20 rækkehuse og kompaktparceller i en og to etager.
Det skal sikres, at lokalplanområdets bebyggelse så vidt muligt indpasses i terrænet, så byggeriet er med til at understrege terrænet, og udsigten til den omgivende natur bevares.

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet*

![](data:image/jpeg;base64...)

*Figur 2: Fremtidig udnyttelse af lokalplanområdet*

#### Planens historik

Teknisk udvalg besluttede på mødet 19. marts 2024, pkt. nr. 77, at igangsætte udarbejdelse af lokalplan nr. 1418.

#### Lokalplanens indhold

Lokalplanområdet er ca. 1,5 ha og ligger syd for [adresse] i Nr. Benny Christoffersen. Nord for [adresse] stiger terrænet, og her ligger en del ældre udstykninger. På sydsiden, hvor terrænet falder, præges den vestlige del af landsbyen af en række nyere udstykninger. Ca. midt i Nr. Benny Christoffersen ligger lokalplanområdet som dyrket mark og skaber et ”hul” i landsbystrukturen. Kommer man fra vest, er der fin udsigt ud over lokalplanområdet og det omkringliggende landskab mod sydøst, ligesom der er fin udsigt fra de højereliggende boligområder mod nord. I nordvestligt hjørne ligger en ejendom afgrænset af almindelig hækbeplantning, med baghave mod lokalplanområdet. Lokalplanområdet afgrænses af et plantebælte langs det vestlige, sydlige og østlige skel og langs det vestlige og sydlige skel findes et beskyttet dige. Terrænet falder fra vest mod øst, ned mod et regnvandsbassin lige uden for lokalplanafgrænsningens sydøstlige hjørne. Langs vejskellet mod [adresse] findes et busstoppested etableret med en støttemur.

En privat lodsejer har anmodet om at få udarbejdet en lokalplan, der giver mulighed for ca. 20 rækkehuse og/eller kompaktparceller i en og to etager. Højde, udformning og placering af boligerne på grunden tilpasses, så bebyggelsen falder naturligt ind i det eksisterende landsbymiljø og tilpasses landskabet, så terrænet bevares bedst muligt og udsigten sikres. Der må jf. kommuneplanrammen ikke etableres støjvold/støjvæg langs [adresse]. For at undgå støjgener i boligområdet holdes der derfor afstand til vejen, hvilket samtidig bidrager til at sikre udsigten.

#### Særlige planmæssige forhold

Lokalplanområdet afvander til et eksisterende regnvandsbassin uden for lokalplanområdet. [adresse] udvider bassinet for at øge kapaciteten.

#### Vurdering af afledte konsekvenser

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen har afledte konsekvenser på de undersøgte forhold. Notat for afledte konsekvenser er vedlagt som bilag.

#### Miljøvurdering

Forslag til lokalplan nr. 1418 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Der er underskrevet en frafaldserklæring.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Inden for hovedområdet miljø er der arbejdet med en del bæredygtige tiltag. Eksisterende, ældre beplantningsbælter bevares og sikres. Der stilles krav om hjemmehørende beplantning, der fremmer artsmangfoldigheden; hjemmehørende planter trives bedre og har et begrænset plejeniveau. Lokalplanen begrænser store terrænreguleringer, hvilket begrænser jordflytning, som har et højt CO2-aftryk. Lokalplanområdet giver mulighed for opførelse af rækkehuse og kompaktparceller, der er en mere bæredygtig boligform end parcelhuse og begrænser arealforbruget. Dette bidrager også til mere mangfoldighed i landsbyen og større variation i boligudbuddet i hele kommunen. Boligformerne kan blandes inden for hele lokalplanområdet, og dette bidrager til at skabe en mere tæt, bæredygtig og blandet type boligområder, der understøtter tendenser i samfundet, herunder bosætningsmønstre og tanker om fællesskaber. Boligbebyggelse skal opføres i træ eller teglsten. Træ er et fornybart og relativt bæredygtigt materiale. Teglsten har et højt CO2-aftryk, men også en lang levetid og er vedligeholdelsesfrie.

Inden for hovedområdet sociokulturel og funktionel kvalitet er der arbejdet med bæredygtige tiltag. Der stilles krav til en høj arkitektonisk kvalitet, hvilket kan bidrage til at forlænge bebyggelsens levetid. Boligerne skal udformes og placeres på grunden, så bebyggelsen falder naturligt ind i det eksisterende landsbymiljø og terrænet. Krav til de ubebyggede arealer skal sikre en grøn og sammenhængende struktur langs vejen samt sikre, at store stenbelagte arealer, der øger befæstelsen og ofte giver en mere urban karakter, undgås. Der arbejdes med at etablere gode, tilgængelige rekreative forbindelser med en lav grad af vedligehold inden for lokalplanområdet, til gavn for hele lokalområdet.

Inden for hovedområderne teknik, proces og økonomi er der arbejdet begrænset med bæredygtige tiltag. Men krav om hjemmehørende beplantning og anvendelse af vedligeholdelsesfrie materialer er godt for driftsøkonomien.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** udvalget anbefaler over for Byrådet, at forslag til lokalplan nr. 1418 vedtages og offentliggøres i 4 uger.

### Beslutning

Anbefalet.